Rasha za ta gina wa Masar tashar nukiliya | Labarai | DW | 11.12.2017
Rasha za ta gina wa Masar tashar nukiliya
Kasashen Rasha da Masar sun cimma yarjejeniyar gina wa kasar ta Masar tashar makamashin nukiliyata ta farko. Shugabannin kasashen biyu wato Abdel Fattah al-Sissi da Vladmir Putin ne suka sanya hannu kan wannan yarjejeniya a wannan Litinin a birnin Alkahira inda shugaban kasar ta Rasha ya isa a ci gaban rangadin da yake gudanarwa a wasu kasashen duniya.
Yarjejeniyar ta tanadi gina tashoshin guda hudu a yankin Dabaa inda ko wace za ta samar da megawatt dubu da 200 na makamashi. Kudi biliyan 30 na dalar Amirka ne shirin zai lakume.
Bayan ganawarsa shugabannin biyu inda suka tattauna batun rikicin Isra'ila da Palasdinu, Shugaba Putin ya fitar da wata sanarwa inda ya yi kira go komawa kan tebirin tattaunawa tsakanin Isra'ila da Palasdinun musamman kan batun birnin Kudus wanda Amirka ta ayyana a baya bayan nan a matsayin babban birnin kasar Isra'ila.
Muhimman kalmomi Masar, Vladimir Poutine, Abdel Fattah Al-Sissi, Tashar Nukiliya
Permalink http://p.dw.com/p/2pAtt
Gurfanar tsohon mai binciken kudin Masar a kotu 12.04.2018
Masu gabatar da kara na rundunar sojojin a Masar, sun gurfanar ta babban mai binciken kudin kasar Hesham Genena a gaban wata kotun soja sakamakon wani furuci da suka bayyana da cin zarafin sojojin kasar.
Masar: Shugaba Al-Sissi ya lashe zabe 02.04.2018
Hukumar zaben kasar Masar ta sanar da sakamakon karshe na zaben shugaban kasar da ya gudana na ranekun 26, 27,da 28 ga watan Maris da ya gabata, inda ba tare da mamaki ba, Shugaba Abdel Fattah al-Sissi ya lashe.